เรื่องร้องเรียน: จากธนาคารกรุงเทพ สาขาถนนจันทร์สะพาน5 ค่ะ ปกติทางเข้าหน้าธนาคารจะมีเส้นเหลืองเพื่อให้รถที่วิ่งผ่านจอดเว้นไว้กรณีไฟแดง สำหรับรถที่จะเลี้ยวเข้าธนาคาร แต่ประมาณปีที่แล้วมีการทำถนน มีการเทสีดำทับเส้นเหลือง ณ ตอนนีเเวลามีรถจะเลี้ยวเข้าธนาคารก็ต้องมารอต่อแถวกันหลายคน บางวันเลยไปถึงไฟแดง ทำให้ลูกค้าที่มาใช้บริการธนาคารลำบากในการนำรถเข้ามาจอด และทำให้การจาราจรติดขัด รบกวนหน่วยงานที่เกี่ยวข้องเข้ามาแก้ไขด้วยค่ะ
การดำเนินการของเจ้าหน้าที่: โดยปกติสำนักการจราจรและขนส่งจะจัดทำเส้นทแยงห้ามหยุดรถให้เฉพาะหน่วยงานราชการ บริเวณทางแยก และซอยสาธารณะ เส้นทางลัด ที่มีปัญหาเกี่ยวกับรถทางตรงในถนนสายหลักหยุดรถกีดขวางรถเลี้ยวขวาเข้า-ออกเท่านั้น หากจัดทำให้แก่เอกชนรายใดก็ต้องจัดทำให้เอกชนทุกรายอย่างเสมอภาคกันโดยไม่เลือกปฏิบัติ กรณีตรวจสอบพบว่ามีการจัดทำเส้นทแยงห้ามหยุดรถ นอกเหนือจากหลักเกณฑ์นี้ และมีการปรับปรุงผิวจราจรหรือเส้นจราจรมีสภาพชำรุดซีดจางลงตามสภาพการใช้งาน โดยจะไม่ดำเนินการปรับปรุงใหม่ เพื่อป้องกันการสับสนในการบังคับใช้กฎหมาย เพื่อบรรเทาความเดือดร้อนได้ติดตั้งป้ายเตือนห้ามจอดกีดขวางทางเข้าออกติดตั้งไว้ในบริเวณดังกล่าวแล้ว
ความเห็นของผู้แจ้ง: เป็นอย่างไรบ้าง
พื้นที่: แขวงทุ่งวัดดอน เขตสาทร กรุงเทพมหานคร